Foto: KUN.UZ Joriy yilning 5-8 iyun kunlari O‘zbekiston hududiga Eron hududlaridan issiq havo kirib keladi. Bu haqda Favqulodda vaziyatlar vazirligi “O‘zgidromet”ga tayanib xabar bermoqda. Qayd etilishicha, buning hisobiga maksimal havo harorati, jumladan: 5-6 iyunda Qoraqalpog‘iston Respublikasi, Xorazm viloyatida +40...+41 darajagacha;   6-8 iyunda Buxoro, Navoiy, Qashqadaryo, Surxondaryo viloyatlarida +40...+42 darajagacha;   5-8 iyunda +38...+40 darajagacha;   7-8 iyunda Farg‘ona vodiysi viloyatlarida +36...+39 darajagacha ko‘tariladi. 7-8 iyun kunlari shimolda, janubda va cho‘l hududlarida ba’zi joylarda shamol tezligi 15-20 m/s gacha kuchayishi kutilmoqda, ayrim joylarda chang-to‘zonlar kuzatiladi.